
înainte de a începe conferinţa, va voi spune un cuvânt sau doua despre cat de 
important este sa avem o perspectiva ortodoxa asupra lumii si de ce este mai 
dificil de elaborat una astăzi decât in secolele trecute. 

In secolele trecute - de exemplu, in Rusia secolului al 19-lea - perspectiva 
ortodoxa asupra lumii era o parte fundamentala a vieţii ortodoxe si era susţinuta 
de viata dimprejur. Nici măcar nu era necesar sa se vorbească de ea ca fiind 
ceva separat - trăiai Ortodoxia in armonie cu societatea ortodoxa ce te înconjura, 
si aveai o perspectiva ortodoxa asupra lumii asigurata de Biserica si de 
societate. In multe tari, chiar guvernul mărturisea Ortodoxia, care se găsea in 
centrul funcţiunilor publice, iar regele sau conducătorul insusi era, din punct de 
vedere istoric, primul laic ortodox, având responsabilitatea de a oferi un exemplu 
creştin tuturor supuşilor sai. Fiecare oraş avea biserici ortodoxe, si in multe din 
ele se ţineau slujbe in fiecare zi, dimineaţa si seara. Se găseau mănăstiri in toate 
marile localităţi, in multe oraşe, in afara oraşelor, si la tara, in pustiuri si in 
sălbăticie. In Rusia existau peste 1000 de mănăstiri organizate oficial, pe langa 
multe alte grupări neoficiale. Monahismul era o parte acceptata a vieţii. Multe 
familii chiar aveau in rândul lor o sora sau un frate, unchi, nas, var sau pe cineva 
care era călugăr sau călugărita, adaugandu-se celorlalte feluri de viata ortodoxa: 
oameni care peregrinau din mănăstire in mănăstire, si nebuni pentru Hristos. 
întregul mod de viata cuprindea genurile ortodoxe de oameni, dintre care, 
desigur, monahismul este cel principal. Obiceiurile ortodoxe făceau parte din 
viata cotidiana. Majoritatea cariilor celor mai citite erau oriodoxe. Viata de zi cu zi 
era dificila pentru majoritatea oamenilor: ei trebuiau sa muncească din greu 
pentru a supravieţui, speranţa de viata nu era mare, moartea era o realitate 
întâlnită des - toate acestea întărind învăţătura Bisericii asupra realităţii si 
vecinătăţii celeilalte lumi. Trăirea unei vieţi ortodoxe in astfel de condiţii era de 
fapt acelaşi lucru cu a avea o perspectiva oriodoxa asupra lumii, si nu era mare 
nevoie sa se discute un astfel de subiect. 

Astăzi, pe de alta parte, toate acestea s-au schimbat. Ortodoxia noastră este o 
insuliţa in mijlocul unei lumi care operează după principii complet diferite - si cu 
fiecare zi aceste principii se schimba in mai rau, instrainandu-ne tot mai mult de 
ea. Mulţi oameni sunt ispitiţi sa isi imparta vieţile in doua categorii distincte: viata 
cotidiana pe care o ducem la servici, cu prietenii lumeşti, in afacerea noastră 
lumeasca, si ortodoxia, pe care o trăim Duminicile si in alte zile ale săptămânii, 
când avem timp pentru ea. Dar perspectiva unei asemenea persoane asupra 
lumii, daca o urmăriţi îndeaproape, este adesea un amestec ciudat de valori 
creştine si valori lumeşti, care in realitate nu pot sta laolaltă. Scopul acestei 



conferinţe este sa vedem cum pot incepe oamenii din ziua de azi sa isi 
elaboreze, dintr-o singura bucata, perspectiva lor asupra lumii, sa aibă o 
perspectiva in totalitate Ortodoxa. 

Ortodoxia este viata. Daca nu trăim ortodoxia, pur si simplu nu suntem ortodocşi, 
indiferent de ce convingeri formale am avea. 

Viata in lumea noastră contemporana a devenit extrem de artificiala, de nesigura, 
de năucitoare. Ortodoxia, este adevărat, are o viata proprie, dar se afla si in 
legătura cu viata lumii dimprejurul ei, si astfel viata creştinului ortodox, chiar si 
atunci când este cu adevărat ortodox, nu poate sa nu reflecte lumea in vreun fel. 
Un soi de nesiguranţa si confuzie a intrat, de asemenea, in viata ortodoxa a 
vremilor noastre. In aceasta conferinţa vom incerca sa analizam viata 
contemporana, iar apoi cea ortodoxa, pentru a vedea cum ne putem implini cat 
mai bine obligaţiile noastre creştine de a duce viata celeilalte lumi, chiar si in 
aceste vremuri teribile, si de a avea o viziune creştina ortodoxa a întregii vieţi 
care ne va permite sa supravieţuim acestor vremuri, cu credinţa neschimbata. 



Viata cotidiana a devenit nefireasca 

Oricine priveşte viata noastră contemporana din perspectiva vieţii normale 
duse de oamenii vremilor de mai dinainte - sa zicem din Rusia, din America, 
sau din oricare alta tara a Europei Occidentale din secolul al 19-lea - nu poate 
sa nu fie izbit de cat de anormala a devenit viata din ziua de astăzi. întregul 
concept al autorităţii si al ascultării, al decentei si al politetei, al comportării 
publice si private - toate s-au schimbat dramatic, s-au intors cu susul in jos, in 
afara unor grupuleţe izolate de oameni - de obicei creştini de vreun fel - care 
incearca sa păstreze un mod de viata asa-zis de „moda veche". 

Viata noastră anormala de astăzi poate fi caracterizata ca fiind răsfăţata, 
ghiftuita. Din frageda pruncie, copilul de azi este tratat, ca o regula generala, 
drept un mic zeu sau o zeiţa in familie: toanele ii sunt ascultate, dorinţele 
împlinite; este înconjurat de jucării, distracţii, plăceri; nu este educat si crescut 
conform principiilor stricte ale comportamentului creştin, ci lăsat sa se dezvolte 
asa cum tind dorinţele sale. Este suficient ca el sa spună „Vreau asta!" sau „N-o 
s-o fac!", pentru ca părinţii sal îndatoritori sa i se plece in fata-i si sa ii lase sa 
facă precum doreşte. Poate aceasta nu se întâmpla tot timpul in fiecare familie, 
dar se petrece suficient de des pentru a fi regula educaţiei contemporane a 
copiilor, si chiar si cei mai bine intenţionaţi părinţi nu scapă pe deplin acestei 
influente. Chiar daca părinţii incearca sa isi crească copiii cu stricteţe, cei din 
jurul lor incearca sa facă altceva. Trebuie ca ei sa ia in consideraţie acest lucru, 
atunci când isi educa copilul. 



Când un astfel de copil devine adult, se înconjoară, In mod natural, cu aceleaşi 
lucruri cu care a fost obişnuit din copilărie: plăceri, distracţii si jucării pentru cel 
mari. Viata Iul devine o căutare continua după „distracţie" care, apropo, este un 
cuvânt complet necunoscut In orice alt vocabular; In Rusia secolului al 19-lea sau 
In orice alta civilizaţie serioasa nu s-ar fi înţeles ce înseamnă acest cuvânt. Viata 
este o căutare constanta după „distracţie", care este atât de goala de orice 
înţeles serios, Incat un vizitator din orice tara a secolului al 19-lea, privind la 
programele noastre populare de televiziune, la parcurile de distracţii, la reclame, 
filme, muzica - la aproape orice aspect al culturii noastre de masa - ar crede ca 
a nimerit Intr-un tinut de Imbecili care sl-au pierdut orice contact cu realitatea. 
Este un lucru pe care noi nu prea II luam adesea In consideraţie, deoarece tralm 
In societatea aceasta, luand-o asa cum este. 

Unii observatori recenţi al vietll noastre contemporane au numit tineretul de 
astăzi „generaţia eu" si vremurile noastre „evul narcisismului", caracterizat de 
veneraţia si fascinaţia pentru sine care împiedica dezvoltarea unei vieti normale. 
Altll au vorbit de un univers de „plastic" sau de o lume de vis. In care atât de multl 
oameni trăiesc astăzi. Incapabili sa înfrunte ori sa înţeleagă realitatea lumii ce II 
înconjoară sau a problemelor din launtrul lor. 

Când „generaţia eu" se întoarce către religie - ceea ce s-a întâmplat extrem de 
des In ultimele decenii - o face de obicei către o forma de religie de „plastic" sau 
fantastica: o religie a „dezvoltării de sine" (In care şinele ramane obiectul 
venerării), a spălării creierului si a controlului mintii, a unor guru si swami 
zeificaţi, a unei goane după OZN-url si fiinţe „extra-terestre", a unor stari si simtiri 
spirituale anormale. Nu vom analiza aici toate aceste manifestări, care probabil 
ca sunt îndeajuns de familiare multora, doar vom discuta putin mal târziu cum 
Infiuenteaza acestea viata duhovniceasca a creştinilor ortodocşi din zilele 
noastre. 

Este Important sa realizam, încercând sa ducem astăzi o viata creştina, ca lumea 
care a fost zămislită de vremurile noastre îndestulate, ridica cerinţe asupra 
sufietulul, fie In religie ori In viata lumeasca, pe care trebuie sa le numim 
totalitare. Fapt uşor de văzut la sectele deformatoare ale mintii care au avut parte 
de atât de multa publicitate In ultimii ani, si care reclama supunere deplina către 
un „om sfanţ" auto-creat; dar este la fel de vadit In viata lumeasca, unde o 
persoana se confrunta nu numai cu o Ispita Individuala Intr-un loc sau altul, ci cu 
o stare constanta de Ispitire care ataca, fie In muzica de fundal ce se aude peste 
tot prin magazine si firme, fie In muzica rock care ajunge pana si In taberele si 
potecile din pădure, fie In semnele publice si panourile de afisaj de pe străzi, si In 
InsesI căminele, unde televiziunea devine adesea stăpânul ascuns al 
gospodăriei, dictând valori, opinii si gusturi moderne. Daca aveti copil mici, stiti 
cat este de adevărat; când aceştia au văzut ceva la televizor, cat de dificila este 
lupta împotriva acestei păreri noi, Instituita cu autoritatea televiziunii. Mesajul 
acestei Ispite universale care II ataca astăzi pe oameni - destul de fatis In 
formele el lumeşti, dar de obicei mult mal ascuns In formele religioase - este: 



Trăieşte pentru prezent, distreaza-te, relaxeaza-te, simte-te comfortabil. In 
spatele acestui mesaj se afla un alt glas in surdina, mult mai sinistru, care este 
exprimat deschis numai in tarile oficial atee, ce se găsesc, in aceasta privinţa, cu 
un pas înaintea lumii libere. De fapt, ar trebui sa realizam ca ceea ce se întâmpla 
in lumea de astăzi, fie ca se petrece in spatele Cortinei de Fier sau in lumea 
libera, este ceva asemănător. Sunt diferite variatiuni ale aceluiaşi lucru, un atac 
ce are scopul de a ne dobândi sufletul. In tarile comuniste, cu o doctrina oficiala 
a ateismului, ti se spune pe fata ca trebuie sa: uiţi de Dumnezeu si de orice alta 
viata in afara celei actuale; sa îndepărtezi din viata ta frica de Dumnezeu si 
respectul pentru lucrurile sfinte; sa ii priveşti pe cei ce inca mai cred in 
Dumnezeu, de „moda veche", ca pe nişte duşmani ce trebuie eliminaţi. Cineva ar 
putea lua ca emblema a vremilor noastre lipsite de griji, iubitoare de distracţii, 
închinătoare la sine, „Disneyland"-ul nostru american; daca este astfel, nu ar 
trebui sa neglijam a vedea in spatele lui emblema mult mai sinistra care arata 
încotro se îndreaptă cu adevărat „generaţia eu": Gulagul sovietic, lanţul de tabere 
de concentrare care domina deja viata a aproape jumătate din populaţia lumii. 



Doua abordări greşite ale vieţii duhovniceşti 

Dar, ar putea întreba cineva, ce au de a face toate acestea cu noi, care 
incercam sa ducem, pe cat de bine putem, o viata treaza de creştini ortodocşi? 
Au de a face mult cu noi. Trebuie sa conştientizam ca viata ce ne inconjoara 
este locul in care ne începem viata creştina. Indiferent ce facem cu viata 
noastră, indiferent cat de mult conţinut creştin ii dam, tot mai păstrează 
asupra ei ceva din amprenta „generaţiei eu", si trebuie sa fim indeajuns de 
smeriţi pentru a observa aceasta. De aici trebuie inceput. 

Exista doua abordări greşite ale vieţii ce ne inconjoara, pe care mulţi le urmează 
astăzi, gandindu-se ca, cumva, aceasta este ceea ce ar trebui sa facă creştinii 
ortodocşi. O abordare - cea mai des întâlnită - este pur si simplu sa mergi in pas 
cu vremurile: sa te adaptezi la muzica rock, la obiceiurile si gusturile moderne, la 
întregul ritm al zgomotoasei noastre vieţi moderne. Deseori părinţii mai de moda 
veche vor avea puţine legaturi cu aceasta viata si isi vor trai propriile vieţi mai 
mult sau mai puţin in izolare, dar vor zâmbi vazandu-si copiii urmând ultimelor 
mode nebuneşti si gandindu-se ca este ceva inofensiv. 

Aceasta cale este un dezastru total pentru viata creştina; este moartea sufletului. 
Unii mai pot duce o viata exterioara respectabila fara sa lupte împotriva duhului 
vremilor, dar lăuntric ei sunt morţi sau muribunzi; si - cel mai trist lucru dintre 
toate - copiii lor vor plaţi preţul, prin diferite tulburări si boli psihice si spirituale, 
care devin din ce in ce mai obişnuite. Unul din membrii conducători ai sectei 
sinucigaşe care a sfarsit-o atât de spectaculos acum patru ani in Jonestown era 
tanara fiica a unui preot ortodox grec; formaţii rock sataniste precum KISS - 
„Kids in Satan's Service" („Copii in slujba lui Satan") - sunt constituite din tineri 



ruşi foşti ortodocşi; majoritatea membrilor templului satanei din San Francisco, 
potrivit unui studiu sociologic recent - sunt baieti ortodocşi. Acestea sunt numai 
câteva din cazurile cele mai izbitoare; cei mai mulţi dintre tinerii ortodocşi nu 
merg atât de departe - ei doar se amesteca cu lumea anti-crestina din jurul lor si 
încetează sa mai fie exemple ale vreunui fel de creştinătate pentru cei din jur. 

Acest lucru este greşit. Creştinul trebuie sa fie diferit de lume, deasupra lumii 
nefireşti, anormale, de astăzi, si acesta trebuie sa fie unul din lucrurile 
fundamentale pe care sa le ştie ca o componenta a educaţiei sale creştine. 
Altminteri nu are nici un sens sa ne numim creştini - cu atât mai puţin creştini 
ortodocşi. 

Abordarea greşita ce se afla la extrema opusa este una care ar putea fi numita 
falsa spiritualitate. Pe măsura ce traducerile cărţilor ortodoxe despre viata 
duhovniceasca devin tot mai disponibile, si un vocabular ortodox de lupta 
duhovniceasca pluteşte tot mai mult in atmosfera, apare un număr crescând de 
oameni ce vorbesc despre isihasm. Rugăciunea lui lisus, viata ascetica, stări 
înalte de rugăciune si de cei mai inaltati Sfinţi Părinţi ca Sf. Simeon Noul Teolog, 
Sf. Grigorie Palama si Sf. Grigorie Sinaitul. Este foarte bine sa fim conştienţi de 
aceasta parte cu adevărat înalta a vieţii duhovniceşti ortodoxe si sa ii veneram pe 
marii sfinţi care chiar au trait-o; dar daca nu avem o conştienta foarte realista si 
foarte smerita a cat de departe suntem de viata isihasta noi, toţi cei de astăzi, si 
cat de puţin pregătiţi suntem chiar si sa ne apropiem de ea, interesul in ea va fi 
doar inca una din exprimările universului nostru de plastic, centrat asupra sinelui. 
„Generatia-eu devine isihasta!" - este ceea ce încearcă unii sa facă astăzi; dar in 
realitate adaugă doar un joc nou numit „isihasm" atracţiilor Disneyland-ului. 

Acum exista cârti cu acest subiect, ce sunt extrem de populare. De fapt, romano- 
catolicii sunt foarte interesaţi in aceste treburi, sub influenta ortodoxa, si 
influenţează ei insisi pe alţi ortodocşi. De exemplu, exista un preot iezuit. Par. 
George Maloney, care scrie tot felul de cârti pe aceasta tema si ii traduce pe Sf. 
Macarie cel Mare si pe Sf. Simeon Noul Teolog, încercând sa ii determine pe 
oameni sa fie in viata de zi cu zi isihasti. Au tot felul de interpretări, de obicei 
„harismatice"; oamenii sunt inspiraţi de Duhul Sfanţ, se presupune, si preiau 
toate aceste discipline pe care le avem de la Sfinţii Părinţi, dar care sunt la mare 
depărtare de nivelul la care ne aflam astăzi. Este un lucru extrem de neserios. 
Mai este o doamna, Catherine de Hueck Doherty (de fapt, ea s-a născut in Rusia 
si a devenit romano-catolica), care scrie cârti despre Poustinia, viata in pustie, si 
Molchanie, viata in tăcere, si toate aceste lucruri pe care încerca sa le introducă 
in viata asa cum ai face cu moda unei noi prăjituri. Acesta, desigur, este un lucru 
foarte lipsit de seriozitate si un semn al vremilor foarte tragic. Genul acesta de 
lucruri înalte este folosit de către oameni care nu au habar despre ce este vorba. 
Pentru unii este doar un obicei sau o joaca; pentru alţii, care ii iau in serios, poate 
fi o mare drama. Ei cred ca duc un fel de viata inaltata, dar in realitate nu 
conştientizează problemele ce se găsesc in launtrul lor. 



Voi mai accentua inca o data ca ambele extreme trebuie evitate - atât 
deşertăciunea lumeasca cat si super-spiritualitatea - dar aceasta nu inseamna 
ca nu ar trebui sa avem o conştiinţa realista a cerinţelor legitime pe care ni le 
ridica lumea, sau ca ar trebui sa incetam a respecta si a primi povatuirea marilor 
Părinţi isihasti si a folosi rugăciunea lui lisus noi insine, pe măsura propriilor 
strâmtorări si putinţe. Trebuie doar sa fie la nivelul nostru, aici, jos, pe pamant. 
Ideea este - si este una absolut necesara supravieţuirii noastre ca si creştini 
ortodocşi in ziua de azi - ca trebuie sa conştientizam situaţia noastră ca si 
creştini ortodocşi astăzi; trebuie sa conştientizam cu profunzime ce fel de timpuri 
trăim, cat de puţin ştim si simţim cu adevărat Ortodoxia, cat de departe suntem 
nu doar de sfinţii vremilor de mult trecute, ci chiar de creştinii ortodocşi obişnuiţi 
de acum o suta de ani sau chiar de acum o generaţie, si cat de mult trebuie sa 
ne smerim doar ca sa supravieţuim ca si creştini ortodocşi in ziua de astăzi. 



Ce putem face 

Mai exact, ce putem face pentru a dobândi aceasta conştienta, aceasta 
intelegere, si cum o putem face sa dea roade in vieţile noastre? Voi incerca sa 
răspund la aceasta intrebare in doua etape: prima, privind conştienta noastră 
asupra lumii dimprejur, care, ca niciodată in istoria creştinătăţii, a devenit 
vrăjmaşul nostru conştient; si a doua, privind conştienta noastră asupra 
Ortodoxiei, despre care, ma tem, mulţi dintre noi cunosc cu mult mai puţin 
decât ar trebui, cu mult mai puţin decât este necesar a cunoaşte daca dorim a 
o păstra. 

Mai intai, din moment ce, fie ca vrem ori ca nu vrem, suntem in lume (si influenta 
ei se simte puternic chiar si intr-un loc îndepărtat cum este mănăstirea noastră 
de aici), trebuie sa ne confruntam cu ea si cu ispitele ei intr-un mod direct si 
realist, dar fara a-i ceda; in particular, trebuie sa ii pregătim pe tinerii noştri pentru 
ispitele cu care se confrunta si sa ii vaccinam împotriva acestor ispite. Trebuie sa 
fim conştienţi ca lumea ce ne înconjoară rareori ajuta si aproape întotdeauna 
împiedica creşterea copilului in adevăratul duh al ortodoxiei. Trebuie sa fim gata, 
in fiecare zi, sa răspundem influentei lumii cu principiile unei educaţii creştine 
solide. 

Aceasta inseamna ca ceea ce un copil invata la scoală trebuie, in mod constant, 
verificat si corectat acasă. Nu putem presupune ca ceea ce el invata la scoală 
este pur si simplu ceva afacerist si lumesc si nu are nimic de a face cu educaţia 
sa ortodoxa. El poate invata deprinderi si lucruri folositoare (deşi multe scoli din 
America contemporana eşuează lamentabil chiar si cu aceasta; mulţi profesori 
ne spun ca tot ce pot ei face este sa tina copii in clasa, in ordine, fara măcar a-i 
invata ceva), dar chiar si daca primeşte doar atât, invata si multe păreri si filosofii 
greşite. Atitudinea primara a unui copil fata de aprecierea literaturii, muzicii, 



istoriei, artei, filosofiei, cliiar a ştiinţei, si desigur a vieţii si a religiei - trebuie sa 
vina, mai intai, nu din scoală, căci scoală ii va da toate acestea amestecate cu 
filosofie moderna; trebuie sa vina mai intai de acasă si de la Biserica, căci altfel 
el este obligat sa fie educat greşit de lumea de astăzi, in care educaţia publica 
este in cel mai bun caz agnostica, si in cel mai rau caz, in mod deschis, ateista 
sau anti-religioasa. Desigur, in Uniunea Sovietica toate acestea ii sunt impuse 
copilului, fara nici un fel de religie si cu un program activ de a-l face pe copil un 
ateu. 

Părinţii trebuie sa cunoască cu precizie ceea ce sunt invatati copiii lor la cursurile 
educaţionale, de către aproape toate şcolile americane, si sa corecteze acasă, 
nu doar printr-o atitudine onesta asupra acestui subiect (mai ales intre taţi si fii - 
un lucru foarte rar in societatea americana), dar si printr-o stabilire clara a laturii 
morale care lipseşte cu desăvârşire din educaţia publica. 

Părinţii trebuie sa ştie ce gen de muzica asculta copiii lor, ce conţin filmele pe 
care ei le urmăresc (ascultând si privind împreuna cu ei atunci când este 
necesar), la ce fel de limbaj sunt expuşi si ce fel de limbaj folosesc, si sa ofere o 
atitudine creştina la toate acestea. 

Televizorul - in căminele unde nu se găseşte suficient curaj pentru a-l arunca pe 
fereastra - trebuie controlat si supravegheat cu stricteţe pentru a evita efectele 
nocive ale acestui aparat care a devenit principalul promotor al atitudinilor si 
ideilor anti-crestine chiar acasă, mai ales către cei tineri. 

Vorbesc despre creşterea copiilor deoarece aici ii loveşte mai intai lumea pe 
creştinii ortodocşi si ii formează in imaginea ei; o data ce la un copil au fost 
formate atitudini greşite, misiunea de a-i da o educaţie creştina devine de doua 
ori mai dificila. 

Dar nu doar copiii, ci noi toţi ne confruntam cu lumea care încearcă sa ne 
formeze intr-un anti-crestinism, prin intermediul şcolilor, televiziunii, filmelor, 
muzicii la moda si al tuturor celorlalte influente care apasă asupra noastră, 
majoritatea in marile oraşe. Trebuie sa fim conştienţi ca tot acest bombardament 
este unul de factura unitara; are un ritm anume, ni se trimite un anumit mesaj, 
acest mesaj al venerării sinelui, al relaxării, al nepăsării, de a ne simţi bine, de a 
paraşi orice gând la cealaltă lume, sub forme variate, fie in muzica, sau in filme, 
televiziune, sau prin ceea ce se invata in scoli, felul in care sunt accentuate 
subiectele, felul in care se prezintă contextul, si orice altceva; este un lucru 
anume care ni se prezintă. Este de fapt o educaţie ateista. Trebuie sa ripostam 
cunoscând ceea ce lumea încearcă sa ne facă, si formulând si comunicând 
răspunsul nostru creştin ortodox la aceasta. Sincer, urmărind modul in care 
familiile ortodoxe contemporane trăiesc si transmit ortodoxia, s-ar părea ca 
aceasta bătălie este mai des pierduta decât câştigată. Procentul creştinilor 
ortodocşi care isi păstrează ortodoxia intacta si care nu sunt schimbaţi in 
imaginea lumii de astăzi, este intr-adevar mic. 



Totuşi, nu este necesar sa vedem lumea dimprejur ca fiind cu totul rea. De fapt, 
pentru supravieţuirea ca si creştini ortodocşi trebuie sa fim indeajuns de deştepţi 
pentru a folosi orice este pozitiv in lume spre folosul nostru. Aici voi enunţa, in 
câteva idei, ce anume putem folosi din lume, fara a părea sa aibă nimic de a face 
in mod direct cu ortodoxia, cu scopul a formula perspectiva noastră ortodoxa 
asupra lumii. 

Copilul care a fost expus din frageda pruncie la muzica clasica de calitate, si si-a 
văzut sufletul format de ea, nu va fi nici pe departe atât de ispitit de ritmul si 
mesajul necizelat al rockului si al altor forme contemporane de pseudo-muzica, 
fata de o persoana care a crescut fara o educaţie muzicala. O astfel de educaţie 
muzicala, asa cum au spus mai mulţi din stareţii de la Optina, rafinează sufletul si 
ii pregăteşte pentru primirea impresiilor spirituale. 

Copilul care a fost educat cu literatura, teatru si lirica de calitate, si a simţit 
efectul lor in suflet - adică, i-au făcut plăcere cu adevărat - nu va ajunge cu 
uşurinţa un dependent de filmele si programele de televiziune contemporane si 
de romanele ieftine care distrug sufletul si ii îndepărtează de la calea creştina. 

Copilul care a invatat sa vadă frumuseţea in pictura si sculptura clasica nu va fi 
tarat cu uşurinţa de perversitatea artei contemporane sau atras de produsele 
stridente ale publicităţii moderne si ale pornografiei. 

Copilul care cunoaşte cate ceva despre istoria lumii, mai ales din vremurile 
creştine, si despre cum trăiau si gândeau alţi oameni, in ce erori si capcane au 
căzut oamenii indepartandu-se de Dumnezeu si de poruncile Sale, si ce vieţi 
slăvite si influente au dus când l-au fost credincioşi - vor discerne viata si 
filosofia vremilor noastre si nu vor avea tendinţa de a urma prima filosofie sau 
mod de viata nou întâlnite. Una din problemele fundamentale referitor la educaţia 
copiilor in ziua de astăzi este ca nu li se mai oferă in scoli un simt al istoriei. E un 
lucru primejdios si nefast sa lipseşti un copil de simţul istoriei. înseamnă ca el nu 
are nici o capacitate de a lua exemplu de la oamenii ce au trăit in trecut. Si, in 
realitate, istoria se repeta in mod regulat. O data ce vezi aceasta, devine 
interesant cum au rezolvat oamenii problemele, cum au fost oamenii care s-au 
ridicat împotriva lui Dumnezeu si ce a rezultat de aici, si cum si-au schimbat 
oamenii vieţile, devenind excepţii si oferind un exemplu care este trăit pana in 
vremurile noastre. Acest simt al istoriei este un lucru extrem de important care ar 
trebui transmis copiilor. 

In general, persoana care este o buna cunoscătoare a produselor de calitate ale 
culturii seculare - care in Apus aproape întotdeauna a avut implicaţii clare 
religioasa si creştine - are o şansa mult mai mare de a duce o viata ortodoxa 
normala, rodnica, decât cineva care cunoaşte doar cultura la moda astăzi. Cel ce 
este convertit la ortodoxie direct din cultura „rock", si in general oricine crede ca 
poate combina ortodoxia cu acel gen de cultura - are de trecut prin multe 



suferinţe si un drum dificil in viata inainte sa poată deveni un adevărat creştin 
ortodox serios care isi poate transmite credinţa si celorlalţi. 

Fara aceasta suferinţa, fara aceasta conştienta, părinţii ortodocşi isi vor creste 
copiii pentru a fi devoraţi de lumea contemporana. Cea mai buna cultura a lumii, 
primita cum se cuvine, rafinează si dezvolta sufletul; cultura la moda astăzi 
schilodeşte si deformează sufletul si ii împiedica sa alba un răspuns deplin si 
normal la mesajul ortodoxiei. 

Prin urmare, in lupta noastră împotriva duhului acestei lumi, putem folosi cele mai 
bune lucruri pe care lumea are a ni le oferi cu scopul de a merge dincolo de ele; 
tot ceea ce este bun in lume, daca suntem îndeajuns de înţelepţi ca sa vedem, 
arata către Dumnezeu, si către Ortodoxie, si trebuie sa folosim aceasta. 



Perspectiva Ortodoxa asupra lumii 

Cu o asemenea atitudine - vederea atât a lucrurilor bune cat si a celor rele din 
lume - este cu putinţa sa avem si sa trăim o perspectiva ortodoxa asupra lumii, 
adică, o perspectiva ortodoxa a tuturor aspectelor vieţii, nu doar asupra 
subiectelor restrânse bisericeşti. Exista o opinie greşita, care din nefericire este 
mult prea răspândita astăzi, cum ca e îndeajuns a avea o ortodoxie limitata la 
clădirea bisericii si la activităţi „ortodoxe" formale, cum ar fi rugăciuni in anumite 
momente sau facerea semnului crucii; in toate celelalte, susţine părerea aceasta, 
putem fi ca oricine altcineva, luând parte la viata si cultura vremilor noastre fara 
nici un impediment, atât timp cat nu păcătuim. 

Oricine a ajuns sa realizeze cat de profunda este Ortodoxia, si cat de deplin este 
angajamentul care i se cere unui creştin ortodox serios, si, de asemenea, ce fel 
de cerinţe totalitariste are lumea contemporana asupra noastră, va vedea cu 
uşurinţa cat de greşita este aceasta părere. Cineva ori este ortodox tot timpul, in 
fiecare zi, in fiecare moment al vieţii - ori nu este nicidecum cu adevărat ortodox. 
Ortodoxia se vădeşte nu doar in vederile noastre strict religioase, ci in tot ceea 
ce facem si spunem. Mulţi dintre noi suntem extrem de necunoscatori asupra 
responsabilităţii creştine, religioase pe care o avem pentru partea aparent 
lumeasca a vieţilor noastre. Cel cu o adevărata perspectiva ortodoxa asupra 
lumii, trăieşte toate părţile vieţii sale ca un Ortodox. 

Deci sa întrebam acum: Cum putem alimenta si susţine aceasta perspectiva 
ortodoxa asupra lumii in viata noastră cotidiana? Primul si cel mai evident fel 
este de a fi in legătura permanenta cu sursele de hrana creştina, cu tot ceea ce 
Biserica ne da spre luminare si mântuire: slujbele Bisericii si Sfintele Taine, 
Sfânta Scriptura, Vieţile Sfinţilor, scrierile Sfinţilor Părinţi. Trebuie citite, desigur, 
cărţile potrivite nivelului de înţelegere al fiecăruia, si aplicata învăţătura Bisericii la 
propriile circumstanţe de viata; atunci ele pot fi rodnice in a ne călăuzi si a ne 



schimba intr-un mod creştin. Dar deseori aceste surse creştine fundamentale nu 
au efect deplin asupra noastră, sau nu ne influenţează cu adevărat, deoarece nu 
avem atitudinea creştina corecta asupra lor si asupra vieţii creştine pe care ele ar 
trebui sa ne-o inspire. Voi spune acum câteva cuvinte despre cum anume ar 
trebui sa fie atitudinea noastră, daca dorim sa dobândim un folos real de la ele si 
daca vor fi pentru noi începutul unei adevărate perspective ortodoxe asupra 
lumii. 

înainte de toate, hrana duhovniceasca creştina, prin insasi natura ei, este ceva 
viu si hrănitor; daca atitudinea noastră fata de ea este doar academica si 
şcolăreasca, nu vom reuşi sa obţinem folosul care ar trebui. Astfel, daca citim 
cârti ortodoxe sau suntem interesaţi de ortodoxie numai pentru a fi informaţi - 
sau ca sa ne arătam cunostiintele celorlalţi, înseamnă ca nu i-am inteles scopul; 
daca invatam poruncile lui Dumnezeu si legea Bisericii Sale doar pentru a fi 
„corecţi" si pentru a judeca „incorectitudinea" celorlalţi, înseamnă ca nu i-am 
inteles scopul. Aceste lucruri nu trebuie sa ne influenţeze doar ideile, ci trebuie 
sa ne atingă in mod direct vieţile si sa le schimbe. In orice vreme de mare criza a 
treburilor omeneşti - la fel ca si vremurile critice ce ne aşteaptă in lumea libera - 
cei cei isi vor pune nădejdea in cunoaşterea exterioara, in legi si canoane si in 
corectitudine, nu vor putea rezista. Cei puternici vor fi atunci cei a căror educaţie 
ortodoxa Ie-a dat un simt pentru ceea ce este cu adevărat creştinesc, cei a căror 
ortodoxie se găseşte in inima si este capabila sa atingă alte inimi. 

Nimic nu este mai tragic decât sa vezi ca cineva, crescut in ortodoxie, are 
anumite cunostiinte de catehism, a citit câteva din Vieţile Sfinţilor, are o idee de 
ansamblu a ceea ce înseamnă Ortodoxia, înţelege unele din slujbe, iar apoi este 
inconştient de ceea se petrece in jurul lui. Si oferă copiilor sal aceasta viata 
împărţita in doua categorii: una este felul in care majoritatea oamenilor trăiesc si 
cealaltă este felul in care ortodocşii isi petrec Duminicile si când citesc unele 
texte ortodoxe. Când un copil este crescut astfel este foarte probabil sa nu o 
urmeze pe cea ortodoxa; va fi o parte extrem de redusa a vieţii sale, fiindcă viata 
contemporana este prea atrăgătoare, prea mulţi oameni o urmează, este prea 
mult o parte a realităţii de astăzi, doar daca a fost invatat cu adevărat cum sa o 
abordeze, cum sa se păzească de efectele negative ale ei si cum sa se 
folosească de lucrurile bune care se afla in lume. 

Prin urmare, atitudinea noastră, începând din acest moment, trebuie sa fie cu 
picioarele pe pamant si normala. Adică, trebuie aplicata circumstanţelor reale ale 
vieţii noastre, sa nu fie un produs al imaginaţiei, al tendinţelor de evadare si al 
refuzului de a fi confruntat cu realităţile de multe ori neplăcute ale lumii care ne 
înconjoară. O ortodoxie care este prea exaltata si prea mult cu capul in nori 
aparţine unei sere si este incapabila de a ne ajuta in viata cotidiana, fara a mai 
spune ceva de mântuirea celor din jurul nostru. Lumea noastră este extrem de 
cruda si răneşte suflete cu asprimea ei; trebuie sa răspundem înainte de toate cu 
dragoste creştina si înţelegere, cu picioarele pe pamant, lasand isihasmul si 
formele avansate de rugăciune celor capabili sa le primească. 



Deci, de asemenea, atitudinea noastră nu trebuie sa fie centrata pe sine ci sa 
ajungă la cei care ii caută pe Dumnezeu si viata in El. In ziua de astăzi, oriunde 
se găseşte o comunitate ortodoxa majora, ispita este de a o transforma intr-o 
societate a mulţumirii de sine si a încântării cu virtuţile si realizările noastre 
ortodoxe: frumuseţea bisericilor noastre si a ornamentelor din ele, măreţia 
slujbelor noastre, chiar si puritatea doctrinei noastre. Dar adevărata viata 
creştina, chiar din timpul Apostolilor, a fost nedespărţita de împărtăşirea ei către 
ceilalţi. O ortodoxie care trăieşte prin aceasta luminează înspre ceilalţi - si nu 
este nevoie de a contura un „departament misionar" pentru a face aceasta; focul 
adevăratului creştinism se împărtăşeşte singur. Daca ortodoxia noastră este doar 
ceva ţinut pentru noi insine, si ne lăudam cu ea, atunci suntem mortul care 
îngroapă mortul - exact starea multor parohii ortodoxe astăzi, chiar si a celor cu 
un număr mare de tineri, daca nu aprofundează credinţa lor. Nu e suficient sa 
zicem ca tinerii merg la biserica. Trebuie sa ne întrebam ce anume primesc ei din 
biserica, ce anume iau de la biserica, si, daca nu fac ortodoxia o parte a întregii 
lor vieţi, atunci chiar ca nu este îndeajuns sa spunem ca ei se duc la biserica. 

Asemenea, atitudinea noastră trebuie sa fi iubitoare si iertătoare. Un soi de 
duritate s-a strecurat in viata ortodoxa de azi: „Acest om e un eretic; nu te 
apropia de el"; „acela e ortodox, aparent, dar nu poţi fi sigur cu adevărat"; „cel de 
acolo e cu siguranţa un spion". Nimeni nu neaga ca Biserica este astăzi 
înconjurata de duşmani, sau ca sunt unii ce se vor înjosi sa profite de încrederea 
si confidenta noastră. Dar asa a fost de pe vremea apostolilor, si viata creştina a 
fost întotdeauna oarecum riscanta in acest fel practic. Chiar daca se profita 
uneori de pe urma noastră si trebuie sa arătam o oarecare precauţie in aceasta 
privinţa, tot nu putem renunţa la atitudinea noastră primara de dragoste si de 
încredere fara de care vom pierde una din temeliile vieţii noastre creştine. 
Lumea, care nu ii are pe Hristos, trebuie sa fie neîncrezătoare si rece, dar 
creştinii, din contra, trebuie sa fie plini de dragoste si deschidere, sau altfel vom 
pierde esenţa lui Hristos din noi si vom deveni la fel ca si lumea, buni de aruncat 
si de călcat in picioare. Un pic de smerenie când privim la noi insine ne-ar ajuta 
sa fim mai darnici si iertători cu greşelile altora. Ne face o imensa plăcere sa ii 
judecam pe ceilalţi pentru ciudăţenia comportamentului lor; le spunem „ticniţi" 
sau „convertiţi nebuni". Este adevărat ca trebuie sa ne păzim de oameni intr- 
adevar dezechilibraţi, care ne pot face mult rau in Biserica. Dar ce creştin 
ortodox serios din ziua de azi nu e un pic „nebun"? Nu ne potrivim in tiparele 
acestei lumi; daca o facem, in lumea de astăzi, nu suntem nişte creştini serioşi. 
Astăzi, adevăratul creştin nu poate fi acasă in lume; nu are ce face decât a se 
simţi si a fi considerat de ceilalţi ca fiind un pic „nebun". Doar păstrarea vie astăzi 
a idealului din alta lume al creştinismului, sau botezul ca adult, sau rugăciunea 
serioasa, sunt suficiente pentru a fi internat intr-un spital de nebuni in Uniunea 
Sovietica si in multe alte tari, iar aceste tari deschid calea pentru ca restul lumii 
se le urmeze. 



Prin urmare, sa nu ne fie frica sa fim socotiţi un pic „nebuni" de lume, si sa 
continuam a practica iubirea si iertarea creştina pe care lumea nu le va putea 
intelege niciodată, dar după care tânjeşte in inima. 

In cele din urma, atitudinea noastră creştina trebuie sa fie ceea ce, in lipsa unui 
alt cuvânt, voi numi inocenta. Azi lumea pune mare preţ pe sofisticare, pe a avea 
experienţa lumii, pe a fi „profesionist". Ortodoxia nu pune preţ pe aceste calităţi; 
ele omoară sufletul creştin. Si totuşi acestea se strecoară in mod constant in 
Biserica si in vieţile noastre. Cat de des pot fi auziţi mai ales convertiţi entuziaşti, 
exprimandu-si dorinţa de a vizita marile centre ortodoxe, catedralele si 
mănăstirile unde cândva mii de credincioşi se adunau, unde peste tot 
conversaţia este despre cele ale Bisericii, si unde cineva poate simţi cat de 
important este ortodoxul, in cele din urma. Ca ortodoxia este o picătura intr-un 
ocean când te uiţi la întreaga societate, dar in marile catedrale si mănăstiri sunt 
atât de mulţi oameni, incat pare sa fie cu adevărat un lucru important. Si cat de 
des ii vede cineva pe aceşti oameni intr-o stare jalnica după ce si-au îndeplinit 
dorinţa, intorcandu-se din „marile centre ortodoxe" amari si nesatisfacuti, plini de 
bârfe si critici la adresa bisericii lumeşti, nerăbdători înainte de toate sa fie 
„corecţi" si „in regula" si având experienţa lumii asupra treburilor bisericii. Intr-un 
cuvânt, si-au pierdut inocenta, carecterul nelumesc, lasandu-se purtaţi de 
fascinaţia lor pentru latura lumeasca a vieţii Bisericii. 

In diferite feluri, aceasta este o ispita pentru noi toţi, si trebuie sa o luptam 
neingaduindu-ne sa preţuim in mod exagerat partea exterioara a Bisericii, ci 
mereu sa ne întoarcem la „singurul lucru de folos": Hristos si mântuirea sufletelor 
noastre de aceasta generaţie netrebnica. Nu trebuie sa fim ignoranţi asupra a 
ceea ce se întâmpla in lume si in Biserica - de fapt, trebuie sa ştim pentru noi 
insine - dar cunoaşterea noastră trebuie sa fie practica, simpla si onesta, nu 
sofisticata si lumeasca. 



Concluzie 

Este evident pentru orice creştin ortodox care este conştient de ceea ce se 
întâmpla in jurul lui astăzi, ca lumea se apropie de sfârşit. Semnele vremilor sunt 
atât de evidente incat s-ar putea spune ca lumea se prăbuşeşte spre sfârşit. 

Care sunt unele din aceste semne? 

- Anormalitatea lumii. Niciodată asemenea manifestări si comportamente, ciudate 
si nefireşti, nu au fost acceptate ca un fel de a fi precum in zilele noastre. Uitati- 
va doar la lumea dimprejur: ce se găseşte in ziare, ce fel de filme rulează, ce 
este la televizor, ce anume găsesc oamenii ca este interesant si distractiv, la ce 
rad ei; este cu totul ciudat. Si sunt oameni care încurajează deliberat acestea. 



desigur, pentru folosul lor bănesc, si fiindcă aceasta este moda, căci exista o 
cerere anormala pentru acest fel de lucruri. 

- Războaiele si zvonurile de războaie, fiecare tot mai rece si nemilos decât cel 
dinainte, toate fiind eclipsate de ameninţarea război nuclear mondial de 
neconceput, care ar putea fi declanşat prin atingerea unui buton. 

- Răspândirea dezastrelor naturale: cutremure, si acum vulcani - cel mai recent 
formandu-se nu departe de aici, langa parcul Yosemite, in California centrala - 
care deja modifica tiparele climatice ale lumii. 

- Centralizarea crescânda a informaţiei si a puterii asupra individului, 
reprezentata in particular de noul si imensul computer din Luxemburg, care are 
capacitatea de a păstra dosare cu informaţii despre orice om in viata; numărul 
sau de cod este 666 si este supranumit „fiara" de către cei ce lucrează la el. 
Pentru a facilita lucrul cu asemenea computere, guvernul american intenţionează 
sa inceapa din 1984 eliberarea către persoane unor cârti de Asigurare Sociala cu 
un număr (aparent conţinând numărul de cod 666) imprimat pe mana lor drapta 
sau pe frunte - exact condiţia care va predomina, potrivit Apocalipsei (cap. 13), 
in timpul domniei antihristului. Desigur, nu inseamna ca prima persoana care va 
fi imprimata cu 666 este antihristul, sau slujitorul antihristului, dar o data ce te vei 
obişnui cu aceasta, cine va putea rezista? Mai intai te vor antrena si apoi te vor 
face sa ii te inchini lui. 

- larasi, creşterea numărului hristosilor falşi si al falşilor antihristi. Cel mai recent 
candidat doar in aceasta vara a cheltuit probabil milioane de dolari facand 
publicitate apariţiei sale iminente pe televizoarele întregii lumi, promiţând sa 
prezinte in acel moment un „mesaj telepatic" tuturor locuitorilor lumii. In afara 
oricăror puteri oculte care ar putea fi implicate in asemenea evenimente, deja 
cunoaştem destul de bine posibilităţile de prezentare a mesajelor subliminale prin 
radio si mai ales prin televiziune, precum si faptul ca aceasta poate fi făcuta de 
oricine ce poseda tehnologia de penetrare a semnalele normale de radio si 
televiziune, fara sa conteze cate legi ar putea fi împotriva. 

- Primirea cu adevărat ciudata făcuta noului film de care toata lumea in America 
vorbeşte si ii priveşte: „E.T.", care a făcut ca efectiv milioane de oameni aparent 
normali sa isi exprime afecţiunea si dragostea pentru erou, un „salvator" din 
spaţiul extraterestru care este in mod evident un demon - o pregătire vădita 
pentru venerarea Antihristului ce va veni. (Si, incidental, recenzorul 
cinematografic al ziarului oficial al Arhidiocezei Greceşti din America, un preot 
ortodox, a recomandat din toata inima acest film ortodocşilor, spunând ca este 
un film minunat, care ne poate invata despre dragoste, si ca toata lumea ar trebui 
sa ii vadă. Este un contrast vădit intre oamenii care încearcă sa fie conştienţi de 
ceea ce se întâmpla, si cei care se lasă purtaţi de dispoziţia vremilor.) 



As putea continua cu detalii ca acestea, dar scopul meu nu este de a va 
înfricoşa, ci de a va face conştienţi de ceea ce se întâmpla in jurul nostru. E mult 
mai târziu decât ne închipuim; Apocalipsa este acum. Si cat de tragic este sa 
vezi creştini, si mai înainte de toate tineri ortodocşi, cu aceasta tragedie 
incalculabila atarnandu-le deasupra capetelor, care cred ca pot continua ceea ce 
numesc ei o "viata normala" in aceste vremuri groaznice, luând parte pe de-a 
întregul la capriciile acestei generaţii prosteşti, adoratoare de sine, complet 
neştiutori ca "paradisul nebunilor" in care trăim este pe punctul de se prăbuşi, cu 
desăvârşire nepregătiţi pentru vremurile deznădăjduite care ne stau înainte. Nici 
măcar nu mai este vorba de a fi un creştin ortodox "bun" sau "slab", acum 
problema este: va dăinui pana la sfârşit Credinţa noastră? Cu mulţi, nu va dăinui; 
Antihristul ce va veni va fi prea atrăgător, prea mult in duhul lucrurilor lumeşti, 
incat majoritatea oamenilor nici măcar nu isi vor da seama ca si-au pierdut 
creştinătatea inchinandu-i-se lui. 

Totuşi chemarea lui Hristos ni se face auzita; sa începem a-i urma. Cea mai 
limpede exprimare in ziua de astăzi a acestei chemări vine din lumea ateista 
înrobita, unde exista suferinţa reala pentru Hristos si o seriozitate a vieţii pe care 
noi o pierdem cu repeziciune sau am deja pierdut-o. Un preot ortodox din 
România, Par. Gheorghe Calciu, se găseşte acum aproape de moarte intr-o 
închisoare comunista pentru îndrăzneala de a-i provoca pe tinerii seminarişti si 
studenţi sa-si lase deoparte supunerea orbească fata de duhul vremilor si sa se 
apropie nevointelor pentru Hristos. După ce vorbeşte de goliciunea ateismului, el 
le zice tinerilor de astăzi: "Va chem către o lupta mult mai înalta, către renunţarea 
deplina, către un act de curaj ce sfidează raţiunea. Va chem către Dumnezeu. 
Către Cel ce transcende lumea pentru ca voi sa puteţi cunoaşte un rai nesfârşit 
de bucurie duhovniceasca, raiul după care bâjbâiţi acum in iadul propriu, si pe 
care II căutaţi chiar si intr-o stare de revolta neintenţionata... lisus v-a iubit 
dintotdeauna, dar acum aveţi opţiunea sa răspundeţi Invitaţiei Sale. Drept 
răspuns, sunteţi hotărâţi sa mergeţi si sa purtaţi rodul ce va dăinui. Sa fiţi 
propovăduitori ai lui Hristos in lumea in care traiti. Sa va iubiţi aproapele ca pe 
voi insiva si sa ii faceţi pe toţi oamenii prietenii voştri. Sa declaraţi prin fiecare 
fapta dragostea aceasta fara de asemănare si neţărmurita care l-a ridicat pe om 
de la starea de rob la cea de prieten al lui Dumnezeu. Sa fiţi prooroci ai acestei 
iubiri eliberatoare, care va va izbăvi de toate constrângerile, redandu-va 
integritatea pe măsura ce va jertfiţi lui Dumnezeu." 

Par. Gheorghe, vorbind tinerilor care au putina inspiraţie sa slujească Bisericii lui 
Hristos deoarece au acceptat părerea lumeasca (obişnuita si printre noi, in lumea 
libera) ca Biserica este numai o grupare de clădiri sau o organizaţie lumeasca, ii 
cheamă la o conştienta mai profunda a Bisericii lui Hristos si a faptului ca 
"apartenenţa formala" la ea este insuficienta pentru a ne mântui. 

„Biserica lui Hristos trăieşte si este libera. In ea ne miscam si vieţuim, intru 
Hristos Cel care este Capul ei. In El avem libertate deplina. In Biserica 
cunoaştem adevărul si adevărul ne va face liberi (loan 8:32). Eşti in Biserica lui 



Hristos de fiecare data când ii ridici pe cel căzut in întristare, ori când faci 
milostenie celui sărac, si ii vizitezi pe cel bolnav. Eşti in Biserica lui Hristos când 
eşti bun si înţelegător, când refuzi sa te manii pe fratele tau, chiar si atunci când 
ti-a rănit sentimentele. Eşti in Biserica lui Hristos când te rogi: «Doamne, iarta- 
I.» Când munceşti cinstit la slujba ta, intorcandu-te obosit seara acasă, dar cu 
zâmbetul pe buze; când răsplăteşti râul cu dragostea - eşti in Biserica lui Hristos. 
Nu vezi, aşadar, tinere prieten, cat de aproape este Biserica lui Hristos? Tu eşti 
Petru si Dumnezeu si-a clădit Biserica Sa pe tine. Tu eşti piatra Bisericii Sale 
împotriva căreia nimic nu poate izbândi... Sa clădim biserici cu credinţa noastră, 
biserici pe care nici o putere omeneasca nu le poate dobori, o biserica a cărei 
temelie este Hristos... Simte-I pe fratele tau langa tine. Nu întreba niciodată: 
«Cine e el?» Mai degrabă zi: <<Nu e un străin; este fratele meu. Este Biserica 
lui Hristos la fel ca si mine»." 

Cu o astfel de chemare in inimi, sa începem a aparţine cu adevărat Bisericii lui 
Hristos, Biserica Ortodoxa. Apartenenţa exterioara nu este suficienta; ceva 
trebuie sa se mişte in noi ca sa ne facă deosebiţi de lumea dimprejur, chiar daca 
aceasta lume isi zice „creştina" si chiar „ortodoxa". Sa păstram si sa întreţinem 
acele calităţi ale adevăratei perspective ortodoxe asupra lumii pe care le-am 
menţionat mai devreme: o atitudine vie, normala, iubitoare si iertătoare, nu 
centrata asupra sinelui, pastrandu-ne inocenta si caracterul nelumesc, chiar cu o 
conştienta deplina si smerita a pacatosiei proprii si a puterii ispitelor lumeşti din 
jurul nostru. Daca trăim cu adevărat aceasta perspectiva ortodoxa asupra lumii, 
credinţa noastră va supravieţui şocurilor care ne aşteaptă si va fi o sursa de 
inspiraţie si mântuire, pentru cei ce inca ii vor mai caută pe Hristos, printre 
ruinele omenirii, care au început deja sa apară din ziua de astăzi. 

